Böyük bəy Mahmudbəyov

Böyük bəy Mahmud bəy oğlu Mahmudbəyov () — cərrah, tibb elmləri doktoru, professor.

 Həyatı 
Böyük bəy Mahmud bəy oğlu Mahmudbəyov 27 sentyabr 1902-ci ildə Şamaxıda anadan olmuşdur. O, İkinci Dünya müharibəsi iştirakçısı, tibb xidməti polkovnikidir.

Böyük bəy Mahmudbəyov Azərbaycan Dövlət Tibb İnstitutunun (Azərbaycan Tibb Universiteti) Tibb cərrahlıq kafedrasında işləmiş, 1947-1958-ci illərdə professor, 1958-1977-ci illərdə kafedra müdiri vəzifələrində çalışmışdır. 1977-ci ildən həyatının sonuna kimi həmin kafedranın məsləhətçisi idi.

Böyük bəy Mahmudbəyov 1957-ci ildə Azərbaycanın əməkdar elm xadimi adını almışdır.

 Elmi fəaliyyəti 
Böyük bəy Mahmudbəyov 1936-cı ildə namizədlik, 1939-cu ildə doktorluq dissertasiyalarını müdafiə etmişdir. O, namizədlik dissertasiyasını akademik Mir Əsədulla Mirqasımovun rəhbərliyi altında müdafiə etmişdir.

Böyük bəy Mahmudbəyovun elmi fəaliyyəti əsasən irinli cərrahi xəstəliklərə, hərbi səhra cərrahlığına, qaraciyər və öd yolları patologiyasına aiddir.

O, Lenin ordeni, Qırmızı Əmək Bayrağı ordeni, I dərəcəli Vətən Müharibəsi ordeni və medallarla təltif edilmişdir.

 Əsas elmi əsərləri 
 Опыт консервативного лечения острых гнойных гонитов. Баку. Азернешр. 1938.
 Амебиаз печени. Баку. Азернешр. 1955. 
 Düz bağırsağın cərrahi xəstəlikləri. (İ.M.Məmmədov, H.A.Sultanovla birgə). Bakı, 1979

 Mənbə 
 http://www.amu.edu.az/az/cafedra/2600  
 Azərbaycan Sovet Ensiklopediyası. VI cild, Bakı, 1982.
 Akademik Böyükkişi Ağayev. Azərbaycanda cərrahiyyənin inkişaf tarixi. "Azərbaycan" qəzeti, 20 avqust, 2010-cu il.

Kateqoriya:Azərbaycan alimləri
Kateqoriya:Azərbaycanlı alimlər
Kateqoriya:Azərbaycan həkimləri
Kateqoriya:İkinci Dünya müharibəsi iştirakçıları
Kateqoriya:Şamaxıda doğulanlar
Kateqoriya:Bakıda vəfat edənlər